રાજકોટ, તા.14 : પૂ.અપૂર્વ મૂનિ સ્વામીજીએ ‘જયહિન્દ’ પરિવારને યોગીજી મહારાજથી માંડી પ્રમુખ સ્વામીજીના આત્મિય પરિવાર સમો ગણાવી ‘જયહિન્દ’ના સ્થાપક પૂ.બાબુભાઇ શાહ સાથેના સંસ્મરણો વાગોળ્યા હતા. તેઓએ પૂ.બાબુભાઇ શાહને ‘પરમ સેવક’ ગણાવી જણાવ્યું હતું કે તમ્બાકુ સહિતની વ્યસનોને લગતી કોઇપણ જાહેરાતો ન છાપવાની પહેલ કરનાર તેઓ પ્રથમ અખબાર માલિક-મુદ્રક-પ્રકાશક અને તંત્રી હતા. સમાજ પ્રત્યેનું ઉત્તરદાયિત્વની એ મિશાલ ‘જયહિન્દ’ના વર્તમાન તંત્રી ભરતભાઇ શાહ અને ‘ગુજરાત મિરર’ના યુવા ધરોહર મિહિરભાઇમાં પણ જળવાઇ રહી તેનો પૂ.અપૂર્વ મૂનિએ ખરા હદ્યથી રાજીપો વ્યક્ત કર્યો હતો. પૂ. પ્રમુખ સ્વામીજી મહારાજે આ નિમિતે ભરતભાઇ શાહ સહિતના ‘જયહિન્દ’ પરિવારનું વિશેષ સન્માન કર્યુ હતું. તેની યાદ પણ પૂ. મૂનિજીએ તાજી કરી હતી. રાજકોટમાં ઇતિહાસ સર્જક મહોત્સવની આછેરી ઝલક